Diari Oficial de la Generalitat Valenciana


Sumari del DOGV 2857, del 28-10-1996 (1996/839690)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 14 de juny de 1996, que fa referència a l'aprovació definitiva de la modificació puntual núm. 1 de les normes subsidiàries de Benichembla.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839690


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 14 de juny de 1996, que fa referència a l'aprovació definitiva de la modificació puntual núm. 1 de les normes subsidiàries de Benichembla  
La Comissió Territorial d'Urbanisme, en sessió del dia 14 de juny de 1996, va adoptar l'acord següent:  
«Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de 6 de febrer de 1996, en va acordar l'aprovació provisional, després de complir el tràmit d'exposició pública, per mitjà d'anuncis apareguts en el Diari Oficial de la Generalitat Valenciana, de 22 de juny de 1995; en el Butlletí Oficial de la Província, de 5 de juny de 1995, i en un dels diaris de més difusió provincial el 22 de novembre de 1995, sense que s'hagen presentat al·legacions.  
Segon  
La documentació està integrada per memòria informativa i justificativa i pels plànols d'informació i d'ordenació.  
Tercer  
Aquest expedient té per finalitat xicotetes variacions en les normes subsidiàries, es descomponen en dues propostes independents amb els objectius següents:  
A. Modificació 1.A  
a) Millorar els accessos de vianants i de rodat al cementeri municipal, s'hi inclou una àrea d'aparcament públic, mitjançant xicotetes afeccions de transformació en el sòl urbà i en el sòl no urbanitzable comú.  
b) Canviar la qualificació d'una zona del sòl urbà connexa, amb transformació dels respectius paràmetres d'intensitat d'ús i tipologia d'edificació en els d'un casc urbà convencional amb increment de l'aprofitament urbanístic i les oportunes compensacions d'espai lliure (zona verda)  
B. Modificació 1.B  
a) Eliminació d'un tram de carrer que parcialment es transforma en espai lliure (zona verda).  
b) Canviar la qualificació d'un altre àmbit de sòl urbà amb les mateixes característiques de l'apartat b) del punt anterior.   
Quart  
Consta en l'expedient l'informe emés per la Unitat Administrativa d'Obres de la Diputació Provincial amb data 13 de juny de 1996 en els termes següents:  
1. Que la solució proposada millora sensiblement l'actual accés al cementeri.  
Aquest presenta actualment un accés de vianants perillós, ja que s'ha de transitar per la pròpia calçada des del nucli urbà.  
D'altra banda, no té una zona de servei per a l'espera dels cotxes fúnebres.  
2. Dins de les possibilitats existents, la solució proposada sembla la més senzilla i econòmica que soluciona els mencionats problemes.  
3. Encara que en l'àmbit de planejament no hi haja una definició de les obres que s'han de realitzar, l'anomenada senda de vianants en la zona límit amb el sòl urbà haurà de tenir el tractament de vorera, amb manteniment d'una vora d'un metre entre la calçada i la vorera.  
4. La zona de servei destinada a càrrega i descàrrega dels cotxes fúnebres haurà de tenir un tractament adequat i un accés únic en la zona de més visibilitat.  
Per tot el que s'ha exposat i tenint en compte que la solució significa una millora notable en allò que podem considerar un punt negre de la carretera, ja que s'han produït accidents mortals, el tècnic que subscriu emet un informe favorable a l'esmentada modificació puntual".  
Consideracions tecnicojurídiques  
Primera  
La tramitació s'estimarà correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada.  
Segona  
La documentació s'estima completa de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i 97 del Reglamento de Planejament, en allò que resulte d'aplicació al contingut de la proposta.  
Tercera  
Les determinacions d'aquest expedient es consideren, en línies generals, correctes, per la qual cosa no hi ha obstacles a l'aprovació definitiva des de les perspectives de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana, aprovat per Decret 77/96, de 16 d'abril del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d' Urbanisme acorda:  
1. Aprovar definitivament la modificació puntual núm. 1 de les normes subsidiàries de Benichembla, i es comunica a l'Ajuntament la necessitat de recollir en l'execució de l'aparcament i els accessos al cementeri les recomanacions de l'informe de carreteres de la Diputació Provincial d'Alacant.  
2. Publicar íntegrament aquest acord d'aprovació en el Diari Oficial de la Generalitat Valenciana a efectes de la immediata entrada en vigor, de conformitat amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per faltar el document de normes urbanístiques.  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels òrgans Urbanístics de la Generalitat Valenciana.»  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.